jkorsvik/nowiki_second_scrape_merged huggingface dataset:
Stanozolol

Stanozolol (Winstrol) et anabolt androgent steroid (AAS) tilgjengelig som tabletter og i injiserbar form. Stanozolol (Winstrol) er  er ulovlig i Norge og kan defineres som grov dopingforbrytelse som kan gi opptil 6 års fengsel. Det står også på antidoping listen over forbudte stoffer.Som et typisk DHT-derivat gir det ikke vannretensjon, aromatiserer ikke og gynekomasti skal være utelukket. Stanozolol er kjent for å gjøre muskulaturen hard og å tørke ut ledd. Sistnevnte kombinert med at det øker muskelstyrken og svekker bindevevet øker risikoen for muskelavrivninger. Stanozolol er allikevel populært da det gir lite bivirkninger samt at det er enkelt å maskere på uannonserte dopingprøver. Det er dog et av de verste AAS for helsa, spesielt Stanozolol i tablettform da det er C17-alfa-alkylert og går via leveren. Kun 6 mg/dag (42 mg/uke) Stanozolol var mer ødeleggende enn 200 mg/uke testosteron for HDL-kolesterol, LDL-kolesterol, leverenzymer og triglyserider da dette ble studert. Stanozolol var imidlertid mindre undertrykkende for kroppens egenpoduksjon av testosteron hvilket betyr at en mildere etterkur (PCT) kan benyttes. 
Kjente bivirkninger er leversvikt, i noen tilfeller dødelig, allergisk reaksjon (pustevansker, hevelse i lepper, tunge eller ansikt, elveblest), hevelse i armer eller ben (spesielt anklene). For mannlige brukere kan det forekomme hyppige eller vedvarende ereksjon, eller ømme bryster eller en forstørring av brystene. For kvinnelige brukere kan det forekomme stemmeforandringer (heshet, dypere stemmeleie), håravfall, ansikts hårvekst, klitoris utvidelse, eller menstruasjonsforstyrrelser. Andre mindre alvorlige bivirkninger kan også forekomme som ny eller forverret akne, søvnproblemer, hodepine, eller endringer i seksuell drift.Stanozolol har lav affinitet for androgenreseptorene (AR) og gir da muskelvekst via andre mekanismer enn AR-binding. Blant annet reduseres seksualhormonbindende globulin (SHBG) hvilket gir mer fritt testosteron. Stanozolol er lavandrogent hvilket betyr at damer kan benytte det uten viriliserende effekt gitt lave nok doser. Stanozolol ble gjort kjent for befolkningen gjennom Ben Johnson da han testet positivt for steroidet etter å ha tatt OL-gull på 100 meter i Seoul i 1988. Johnson har innrømmet bruk av anabole steroider, men sa at han ble sabotert og ikke hadde brukt Stanozolol.


== Referanser ==
Oxyteninae

Oxyteninae er en gruppe av sommerfugler som hører til familien påfuglspinnere (Saturniidae). De finnes bare i Sør- og Mellom-Amerika og er regnet som de mest primitive påfuglspinnernene.


== Utseende ==
Ganske små og spinkle spinnere med forholdsvis store, flikete vinger. Mange er brune og ligner visne blader når de sitter i ro, andre er blekgrønne eller gule. De har ikke øyeflekker på vingene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Oxyteninae
Draconipteris mirabilis (Cramer, 1780) - ofte regnet til Oxytenis
Eusyssaura honesta (Stoll, 1780)
Slekten Homoeopteryx Felder, 1874
Slekten Neohomoeopteryx Brosch & Naumann, 2005
Slekten Oxytenis Hübner, 1819 – 17 arter
Teratopteris harpago Hübner, 1819
Slekten Therinia Hübner, 1823 – 12 arter


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Saturniidae World - nettside om Saturniidae med bilder og biologisk informasjon om svært mange arter [1]


== Eksterne lenker ==
(en) Oxyteninae hos NCBI 
(en) Kategori:Oxyteninae – bilder, video eller lyd på Wikimedia Commons 
Oxyteninae – detaljert informasjon på Wikispecies
Athabasca

Athabasca kan vise til:

Athabasca (elv) – ei elv i Alberta, Canada
Athabasca (by) – en by i Alberta, Canada
Athabascasjøen – en innsjø i Alberta og Saskatchewan, Canada
Athabascafallene – en foss i Athabasca-elva
Mount Athabasca – et fjell i Jasper nasjonalpark, Canada
Athabascabreen – i Jasper nasjonalpark, Canada
Athabascapasset – i Jasper nasjonalpark
Athabasca tjæresand – område med oljeproduksjon i Alberta, Canada
Badeplasser i Bærum

Badeplasser i Bærum er en oversikt over badeplasser i Bærum.

Kadettangen
ved Henie-Onstad kunstsenter
ved Båtstøjordet
Sarbuvollen
Smedtangen på Snarøya
Rolfstangen på Snarøya
Pelvikodden på Snarøya
Halden Brygge på Snarøya
Kalvøya (Bærum)
Borøya (Bærum)
Burudvann
Østernvann
Bogstadvannet
Nadderud svømmehall
Berger svømmehall
Brescia Calcio

Brescia Calcio, er en italiensk fotballklubb fra Brescia i Lombardia.


== Spillerstall ==
Oppdatert 11. oktober 2022.


=== Utlånte spillere ===


== Kjente spillere ==
 Andrea Pirlo
 Johan Vonlanthen
 Luca Toni
 Alessio Cerci
 Eugenio Corini
 Marek Hamsik
 Roberto Baggio
 George Mourad
 Gheorghe Hagi
 Sandro Tonali


== Referanser ==


== Eksterne lenker ==
(it) Offisielt nettsted 
(en) Brescia Calcio – kategori av bilder, video eller lyd på Commons
Agio

Agio (Fra italiensk aggio: kurs, valutakurs) er forskjell i verdi over eller under nominell verdi (pari kurs) for en valuta eller et verdipapir som aksjer og obligasjoner. Kurstap kan også betegnes disagio. Agio oppgis ofte i prosent. Begrepet brukes på om flere lignende situasjoner:

Opprinnelig betegnet agio over- eller underkurs i forhold til en fast vekslingskurs mellom forskjellige lands valuta basert på gullstandarden. Normalt hadde nye mynter i edelt metall en fast verdi i forhold til tilsvarende nye mynter fra andre land basert på deres vektinnhold av gull eller andre edle metaller. Denne ble betegnet som myntfotens pari valutakurs. Denne var imidlertid ikke den vanlige variable vekslingskursen mellom landenes valuta, som ble påvirket av landenes handelsbalanse. For å unngå dyr og risikabel sending av f.eks gullmynter, ble agio betalt som en overkurs for veksler.I noen tilfelle ble det beregnet agio for sedler og mynter av mindre edelt metall (som sølv og kobber) i forhold til gullmynter. Det samme kunne skje for en gullmynt dersom sterk slitasje eller renhetsgrad reduserte den faktiske vekten av rent gull.Agio kan belastes for å dekke kostnadene ved utstedelse av verdipapirer som obligasjoner og aksjer (securities). Dette er ikke det samme som kurtasje eller provisjon.Ved en aksjeemisjon til overkurs (over pålydende) blir agio del av egenkapitalen.Visse typer lån tilbys med agio, dvs. at det utbetalte beløpet er forskjellig fra det faktiske lånebeløpet. Dette er ikke vanlig for regulære lån fra finansinstitusjoner, og forbindes ofte med illegal eller utradisjonell lånegivning (åger).


== Se også ==
Valuta
Aksje
Obligasjon
Valutakurs
Pari kurs
Liste over kommuner i delstaten Puebla

Den meksikanske delstaten Puebla består av over 217 kommuner (municipios) fordelt i syv regioner:
Methandrostenolon

Methandrostenolon (også kjent som Dianabol, Dbol eller «russere») er et anabolt androgent steroid i tablettform. Methandrostenolon ble utviklet som det første anabole steroidet i USA av legemiddelprodusenten Ciba på 1950-tallet, som et svar på sovjetiske utøveres systematiske bruk av testosteron. Methandrostenolon er et redusert testosteron som er C17-alfa-alkylert for å overleve levermetabolisme ved oralt inntak, noe som også gjør det giftig for leveren.Som et redusert testosteron skulle Methandrostenolon i teorien hatt mindre androgenbinding enn testosteron, men ettersom det er C17-alfa-alkylert holdes det lengre i blodbanen enn testosteron gjør etter frigjørelse fra esteret, hvilket gir det mer tid til å binde til reseptorene. Resultatet er et veldig anabolt og veldig androgent AAS.
Methandrostenolon aromatiserer bare til østrogen om lag 40 % så mye som testosteron gjør, men det gir allikevel mer vannretensjon intramuskulært og under huden for de med anlegg for det. Fordi molekylet er lenge i blodbanen får også østrogenet lengre tid til å binde til østrogenreseptorene, hvilket kan forklare den ekstra vannretensjonen til tross for at Methandrostenolon gir mindre totalt østrogen enn testosteron. Gynekomasti er en potensiell bivirkning av de forhøyede østrogennivåene, men det kan forhindres ved bruk av aromatasehemmere (AI) eller selektive østrogenreseptor modulatorer (SERM).
Methandrostenolon er et veldig effektivt AAS. Vekta vil øke fort, mye pga. intramuskulær vannretensjon, og styrken og muskelmassen vil også gå opp fort. Potensielle bivirkninger inkluderer forverret blodfettprofil, forhøyede leverenzymer, økt blodtrykk, kviser, vannretensjon og gynekomasti. Ettersom Methandrostenolon er høyandrogent vil damer oppleve virilisering ved bruk.


== Referanser ==
Herrljunga kommune

Herrljunga kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Herrljunga.


== Tettsteder ==
Herrljunga kommune har tre tettsteder. I tabellen oppgis antall innbyggere per 31. desember 2010.


== Referanser ==
Eophona

Eophona er en gruppe finker som omfatter to arter med østasiatiske kjernebitere.


== Systematikk ==
Clements et al. (2010) plasserte de to artene i slekten Hesperiphona sammen med med Coccothraustes, men molekylære data fra en studie i 2012 slår fast at Coccothraustes er monotypisk og kun omhandler én art, som er vidtspredd i Eurasia, mens Eophona omhandler to arter i Øst-Asia og Hesperiphona to arter i Nord-Amerika. Kjernebiter (C. coccothraustes) er derfor eneste art i denne slekten, mens de to nordamerikanske artene gulbrynkjernebiter (H. vespertina) og tåkekjernebiter (H. abeillei) hører hjemme i slekten Hesperiphona. Denne plasseringen støttes også av HBW Alive og BirdLife International.


== Inndeling ==
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.

Passeriformes, spurvefugler
Passeri, sangfugler
Passerida
Passeroidea
Fringillidae, finkefamilien
Fringillinae, (sanne finker)
Euphoniinae, (neotropisfinker)
Carduelinae, (stillitsfinker)
Coccothraustini, (kjernebitere)
Mycerobas, (asiatiske kjernebitere)
Hesperiphona, (nordamerikanske kjernebitere)
Coccothraustes, (eurasisk kjernebiter)
Eophona, (østasiatiske kjernebitere)
E. migratoria, orientkjernebiter
E. personata, gråkjernebiter


== Referanser ==


== Eksterne lenker ==
(en) Eophona i Global Biodiversity Information Facility 
(no) Eophona hos Artsdatabanken 
(sv) Eophona hos Dyntaxa 
(en) Eophona hos ITIS 
(en) Eophona hos NCBI 
(en) Kategori:Eophona – bilder, video eller lyd på Wikimedia Commons 
Eophona – detaljert informasjon på Wikispecies
Rasmus Bregnhøi

Rasmus Bregnhøi (født 1965 i Langerød ved Fredensborg i Danmark) er en dansk illustratør, avistegner og billedkunstner. Han har utdannelse fra Danmarks Designskole, der han var ferdig i 1992, og Akademiet i Reykjavík i Island.  Han har illustrert en mengde barnebøker, deriblant en rekke bildebøker til egne og andres tekster, ofte med ville historier eller barnevers. Han har også arbeidet som avistegner for Dagbladet Information og Berlingske Tidende. Rasmus Breghhøi arbeider ellers som fri billedkunstner og har blant annet dekorert Danmarks Akvarium (2002) og Gentofte Hovedbiblioteks barneavdeling (2004).
Bregnhøis illustrasjoner og malerier er ekspressive, lekne og frekke med naive figurer og elementer inspirert av tegneserier, blant annet Jan Lööfs serier om Felix. Han beskriver selv sine energiske arbeider som «vibrerende».


== Bokutgivelser (utvalg) ==


=== Illustrasjoner i billedbøker (utvalg) ===
1987: Martin Bregnhøi: Arne kan ikke li' heste
1989: Martin Bregnhøi: Borte – billedbok
2000: Christina Weise; Hr. Pling på pølsejagt]
2000: Lotte Salling: Bager Basse og andre børnerim
2000: Peter Mouritzen: Det gale vejr
2001: Ti små cyklister
2001: Peter Mouritzen: Kukken – det gale ur
2002: Peter Nordahl: Ib bliver våd
2002: Peter Nordah]: Ib kan godt lide pølser
2003: Træmandens hus
2003: Kim Fupz Aakeson: Tante T
2003: Lotte Salling: Grummerim
2003: Lotte Salling: Sørøver Søren og andre alfabetrim
2003: Peter Mouritzen: Det gale alfabet
2003: Peter Nordahl: Ib er derhjemme
2003: Peter Nordahl: Ib får en tur
2004: Hanne Kvist: Osvald og gåden om ketchup
2004: Jacob Rask Nielsen: Texas Tex & Chico Tjubang : jagten på rumfolket
2004: Kim Fupz Aakeson: Den legetøjsløse stakkel
2005: H. C. Andersen: Fyrtøjet
2005: Lotte Salling: Superlusen Lurifax og andre børnerim
2006: Kim Fupz Aakeson: Damen der elskede sin dreng
2007: Kim Fupz Aakeson: Verdens uartigste dreng
2007: Mette Kappel: Troldetårnet


== Priser (utvalg) ==
2007 – Kulturministeriets Illustratørpris for Little Miss Nobody


== Referanser ==


== Eksterne lenker ==
Bildeeksempler fra www.illustrationsbureauet.dk
www.rasmusbregnhoi.dk
Kunstanmeldelse
Hjo kommune

Hjo kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Hjo.


== Tettsteder ==
Hjo kommune har tre tettsteder. I tabellen oppgis antall innbyggere per 31. desember 2010.


== Referanser ==
8 Mile

8 Mile er en amerikansk drama- og musikkfilm fra 2002 med Eminem i hovedrollen. Musikere som Xzibit, Obie Trice og Proof har også roller i filmen. Andre sentrale roller spilles av Kim Basinger, Mekhi Phifer, Brittany Murphy og Michael Shannon. Filmen er regissert av Curtis Hanson.
Tittellåten «Lose Yourself» ble tildelt en Oscar-statuett for beste sang.


== Handling ==
Filmen foregår i 1995 i Detroit i Michigan. Hovedpersonen, Jimmy Smith jr. (Eminem), bor i en husvogn sammen med sin mor, og arbeider på en fabrikk. Han blir kalt «B Rabbit» blant venner og kjente. Jimmy får utløp for sin frustrasjon, frykt og vrede som rapper på byens hiphop-scene. Musikken hjelper samtidig Jimmy i hans søken etter identitet og en mening med tilværelsen. Det store spørsmålet er om Jimmy kan bruke sin musikk til å realisere drømmen om å forlate sin triste tilværelse og få anerkjennelse utenfor bygrensen, som også er kjent som 8 Mile.


== Skuespillere ==
Eminem som Jimmy «B-Rabbit» Smith Jr.
Mekhi Phifer som Future, Jimmys nærmeste venn.
Brittany Murphy som Alex Latourno, Jimmys kjæreste.
Kim Basinger som Stephanie, Jimmy og Lilys mor.
Anthony Mackie som "Papa Doc" Clarence.
Michael Shannon som Greg Buehl, Stephanies kjæreste
Eugene Byrd som Wink
Evan Jones som Cheddar Bob, Jimmys venn
Omar Benson Miller som Sol George. En av Jimmys venner.
De'Angelo Wilson som DJ Iz. Broren til Sol.
Taryn Manning som Janeane, Jimmys eks-kjæreste
Xzibit som rapper Mike
Craig Chandler som Paul
Chloe Greenfield som Lily, Jimmys søster.
John Singleton som dørvakt.


== Referanser ==


== Eksterne lenker ==
(en) Offisielt nettsted 
(en) 8 Mile på Internet Movie Database 
(no) 8 Mile hos Filmfront 
(no) 8 Mile på NRK TV 
(sv) 8 Mile i Svensk Filmdatabas 
(da) 8 Mile i Danmark Nationale Filminstitut 
(fr) 8 Mile på Allociné 
(nl) 8 Mile på MovieMeter 
(en) 8 Mile på AllMovie 
(en) 8 Mile på Turner Classic Movies 
(en) 8 Mile på Rotten Tomatoes
Equipoise

Equipoise (Boldenon) er et oljebasert derivat av testosteron som vanligvis er festet til undecylenate-esteret, hvilket gir det en halveringstid på 14-16 dager. Dette gjør at man må bruke det over lang tid for å få mye utav det, da gjerne 15-20 uker. Opprinnelig ble det brukt som et veterinærsteroid, men det ble etter hvert også populært blant både kroppsbyggere og idrettsutøvere. I kjemisk struktur er Dianabol og Equipose svært like, men hva angår virkning og bivirkninger er de allikevel helt forskjellige. Equipoise er et av de mildeste anabole androgene steroidene som finnes, og mange kan bruke høye doser av det med få eller ingen bivirkninger. Det er imidlertid mindre potent enn testosteron både hva angår anabol og androgen effekt, hvilket nødvendiggjør større doser for tilsvarende resultater. 
Equipose aromatiserer bare til østrogen om lag halvparten av det testosteron gjør, i tillegg til at det ser ut til å konvertere til en svakere versjon av østrogen. Gynekomasti og andre østrogenrelaterte bivirkninger kan fortsatt forekomme for de med anlegg for det, hvilket kan nødvendiggjøre bruk av aromatasehemmere (AI) eller selektive østrogenreseptor modulatorer (SERM). Equipoise er mildt mot både leveren og prostata, og ser ut til å ha liten effekt på kolesterolet. Noen rapporterer angst, mens andre kan oppleve redusert seksualdrift dersom de ikke bruker testosteron eller lignende sammen med Equipose. Dette skyldes at Equipoise er et redusert testosteron som gir mindre binding til androgenreseptorene i hjernen. Dette kan i teorien også gjøre brukerne mindre aggressive, det motsatte av "roid rage". Antall røde blodlegemer øker ganske mye ved bruk, og Equipose var derfor mye brukt innen friidrett og av andre utholdenhetsutøvere før det kunne avsløres av dopingtester. Utholdenheten økes samtidig som blodårene blir mer tydelige, og brukere bør sjekke at blodverdiene holdes innenfor normalverdiene og eventuelt donere blod. Equipose har også vist seg å øke kollagensyntesen og styrke bindevevet mer effektivt enn noen andre AAS.    


== Referanser ==
Härryda

Härryda er et tettsted i Härryda kommune i Västra Götalands län i Västergötland i Sverige. I 2010 hadde tettstedet 968 innbyggere.


== Referanser ==
Turinabol

Turinabol (4-Chlorodehydromethyltestosterone), også kjent som Tbol eller Turanabol, er et anabolt steroid som ble utviklet i 1965 i Øst-Tyskland av Jenaparm GmbH. Det ble brukt med stor suksess av landets OL-utøvere i flere tiår. Turinabol er et testosteronderivat i tablettform som er en krysning mellom Dianabol og Clostebol. I motsetning til Dianabol kan ikke Turinabol aromatisere til østrogen, og bivirkninger som gynekomasti og vannretensjon er utelukket. I forhold til Dianabol er Turinabol både mindre anabolt og mindre androgent og vil da gi mindre styrkeøkning, men man unngår potensielle androgene bivirkninger. Ettersom Turinabol er et lavandrogent AAS kan det brukes av damer uten viriliserende effekt gitt at dosene ikke er for høye. Turinabol har vist seg å redusere seksualhormobindende globulin (SHBG), hvilket gir mer fritt tilgjengelig testosteron. Turinabol er C-17-alfa alkylert og da også giftig for leveren. Andre sannsynlige bivirkninger inkluderer forverret kolesterol og økt seksualdrift. 


== Referanser ==
Fjellfinker

Fjellfinker (Leucosticte) er en gruppe finker som omfatter 7 arter. De er nærmest beslektet dompaper og konglebit.
Disse fuglene fins i øde fjellområder. Mange av artene eter mer insekt enn de andre finkene.


== Arter ==
Brunfjellfink, Leucosticte nemoricola
Sotfjellfink, Leucosticte brandti
Hettefjellfink, Leucosticte sillemi
Koksfjellfink, Leucosticte arctoa
Grånakkefjellfink, Leucosticte tephrocotis
Svartfjellfink, Leucosticte atrata
Koloradofjellfink, Leucosticte australis


== Eksterne lenker ==
(en) fjellfinker i Global Biodiversity Information Facility 
(no) fjellfinker hos Artsdatabanken 
(en) fjellfinker hos Fossilworks 
(en) fjellfinker hos ITIS 
(en) fjellfinker hos NCBI 
(en) Kategori:Leucosticte – bilder, video eller lyd på Wikimedia Commons 
(en) Leucosticte – galleri av bilder, video eller lyd på Wikimedia Commons 
Leucosticte – detaljert informasjon på Wikispecies
Kurtasje

Kurtasje er en provisjon til en mellommann ved handel. Normalt brukes uttrykket om den godtgjørelsen en megler tar ved kjøp og salg av aksjer. Kurtasje betales både av selger og kjøper og fastsettes normalt som en prosentsats av handelens verdi, eventuelt med tillegg av et fast beløp per handel.


== Se også ==
Aksje
Obligasjon
Løgumkloster

Løgumkloster er en by i Løgumkloster sogn i det sentrale Sønderjylland med 3 629 innbyggere (2013). Første del av navnet er en avledning av stedsnavnet Løghar med betydningen «jord med vannløp» eller «sump», mens andre del skyldes klosteret på stedet. 
I byen ligger den store middelalderbygningen Løgumkloster kirke oppført fra 1225 og ca. frem til midten av 1300-tallet. Sammen med Sorø klosterkirke på Sjælland regnes den for et enestående dansk stykke arkitekthistorie fra Middelalderen. Sydøst for kirkens område ligger Løgumkloster Refugium (se betydningen refugium) som blant annet tjener som rekreasjons-, fordypelses- og konsertsted, mens man i den nordlige del av Løgumkloster kan se Nørre Løgum kirke. I byen finner man også Løgumkloster Højskole fra 1960, opprettet som folkehøgskole med basis i N.F.S. Grundtvigs tanker.
Tett ved Løgumkloster ligger skogen Åved Plantage og 5 kilometer nordvest for byen finner man den 62 meter høye bakke Vongshøj med vid utsikt over denne flate delen av Sønderjylland. Løgumkloster ligger i Tønder kommune og hører til Region Syddanmark. Der er 8 kilometer til Bredebro, 18 kilometer til Tønder, 33 kilometer til Aabenraa og 40 kilometer til domkirkebyen Ribe.


== Referanser ==


== Eksterne lenker ==
Løgumkloster kirke
Løgumkloster Refugium
Løgumkloster Højskole
Tønder kommune
Trjokhgornyj

Trjokhgornyj (russisk: Трёхго́рный) er en lukket by i Tsjeljabinsk oblast i Russland. Byen ble grunnlagt i 1952, og var tidligere kjent under navnet Zlatoust-36. Navnet «Trjokhgornyj» betyr (en by med) tre fjell.  
Innbyggertall: 34 290 (folketelling 2002).
Trjokhgornyj ligger ved elva Jurjuzan (russisk: Юрюзань) i den vestre delen av Tsjeljabinsk oblast, rundt 200 km fra Tsjeljabinsk. Den er en lukket by fordi en fabrikk som produserer deler til atomreaktorer er lokalisert i byen.


== Referanser ==


== Eksterne lenker ==
Offisielt nettsted 
(en) Tryokhgorny – kategori av bilder, video eller lyd på Commons 
Trjokhgornyjfabrikken
Öckerö

Öckerö er et tettsted i Västra Götalands län i landskapet Bohuslän i Sverige. Det ligger på øya Öckerö og er Öckerö kommunes administrasjonssenter. I 2010 hadde tettstedet 3 488 innbyggere.


== Referanser ==
Broager

Broager (tysk: Broacker og lokalt: Broue) er hovedby på halvøya Broager Land i Sønderjylland med 3.320 indbyggere (2017).Byen befinner seg 5 km øst for Egernsund, 8 km syd for Vester Sottrup og 11 km vest for Sønderborg. Broager hører til Sønderborg kommune og ligger i Region Syddanmark. I byen ligger Broager kirke fra middelalderen.


== Referanser ==
Provisjon

Provision (av latin provisio: omtanke eller providere: sørge for, forsyne, utruste) er et vederlag ved forskjellige typer forretning, oftest prosentvis godtgjøring som en mellommann får for å formidle og slutte en handel. Beregnes ofte som prosentandel av oppdragets omfang til megleren ved f.eks eiendomshandel og annet kommisjonssalg. Også resultatavhengig del av lønnen til selgere beregnet som en prosentandel av salget. Ved aksjehandel betegnes ofte provisjonen kurtasje. 


== Se også ==
Megler
Nordborg

Nordborg (tidligere også Nørborg, tysk: Nordburg) er en by på Als i Sønderjylland med 5 866 innbyggere (2018) beliggende 21 km nordvest for Fynshav og 26 km nord for Sønderborg. Byen tilhører Sønderborg kommune og ligger i Region Syddanmark.


== Historie ==
Nordborg slott (opprinnelig Alsborg) kan dateres til omkring 1150. I ly herav vokste bebyggelsen Købing frem og overtok omsider navnet Nordborg. I 1571 arvet kong Frederik IIs bror Hans den yngre etter sin mor dronning Dorothea besittelser på Als og Sundeved, herunder Nordborg. Da Hans døde i 1622, ble besittelsene delt opp i en rekke små hertugdømmer, herunder hertugdømmet Nordborg, som gikk til sønnen Hans Adolf. Flere hertuger residerte senere i byen.
Nordborg brant ned i 1792, og de eldste husene er derfor fra slutten av 1700-tallet. På 1950- og 60-tallet ble det oppført flere etasjeeiendommer og hus utenfor den gamle bydel, således at Nordborg i dag er vokst sammen med Langesø og Havnbjerg. 
Bedriften Danfoss, som ble grunnlagt i det nærliggende Elsmark, kom til å beskjeftige et stort antall av Nordborgs innbyggere.Nordborg slott er hjemsted for Nord-Als Musikfestival, som har vært avholdt hver juni siden 1980.


== Referanser ==